**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** **secretar@tirgumures.ro** **www.tirgumures.ro**

**Nr. 79059 din 4.11.2021**

***Data publicării pe site: 4.11.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

**Proiect de hotărâre privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții**

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***14.11.2021****pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

***Propuneri privind dezbaterea publică referitoare la proiectul de act normativ:***

**Proiect de hotărâre privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții**

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***14.11.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş,**

**Bâta Anca Voichiţa**

ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr.2051 din 04.11.2021

 Iniţiator

PRIMAR

 Soós Zoltán

**Referat de aprobare**

privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții

Prin HCLM nr.164/27.05.2021 s-a aprobat instituirea unui tarif pentru ocuparea domeniului public în incinta Complexului de Agrement şi Sport «Mureşul» (C.A.S.M.) pentru anul 2021 pentru clădirile existente, urmând a se clarifica situația juridică a acestor clădiri.

Pentru corelarea prevederilor legale cu vechile hotărâri ale Consiliului Local al Municipiului Târgu Mureș, s-a elaborat un Regulament privind regimul construcțiilor din incinta C.A.S.M., care cuprinde și reglementări privind terenurile. Prin aceste reglementări, terenurile ocupate cu construcții pot fi concesionate, în anumite condiții, urmând ca în conformitate cu prevederile legale în vigoare Consiliul local să stabilească **perioada de concesionare și redevența**.

Având în vedere faptul că în Regulament sun admise 6 tipuri de funcțiuni (destinații/activități) pentru construcțiile din incinta C.A.S.M., redevența se va stabili diferențiat în funcție de aceste funcțiuni.

În HCL nr. 28/2019 (abrogată), nivelul redevenței a fost stabilit după 3 criterii (anumite funcțiuni fiind comasate):

1. Activități de alimentație publică - 26,00 euro/mp/an;
2. Activități culturale, sportive și de agrement – 7,50 euro/mp/an;
3. Cabane de odihnă – 6,40 euro/mp/an;

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții

Director

Mátyási Miklós-Levente

 

**ROMÂNIA** PROIECT

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

 **Soós Zoltán**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2021

privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 2051/04.11.2021 privind aprobarea Regulamentului privind regimul construcțiilor din incinta Complexului de Agrement şi Sport «Mureşul» și stabilirea perioadei de concesionare și a redevenței pentru terenurile ocupate cu construcții;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Economice;
3. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridică, Contencios Administrativ și Administrație Publică Locală;
4. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Arhitect șef
5. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (1) și alin (2) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (2), lit. ”c”, alin. (4), lit.”c”, alin. (6) lit.”a”, art. 136 alin. (10), art. 139 alin. (1), art. 196 alin. (1) lit. a), art. 243. alin (1) lit. a) și ale art. 302 și următoarele din OUG nr. 57/2019 privind Codul administrativ, cu modificările și completările ulterioare.

**H O T Ă R Ă Ș T E :**

**Art. 1.** Se aprobă Regulamentul privind regimul construcțiilor din incinta Complexului de Agrement şi Sport «Mureşul» (C.A.S.M.) prezentat în anexă, care face parte integrantă din prezenta hotărâre.

**Art. 2.** Se aprobă, la cerere, concesionarea directă a terenului, pentru o perioadă de \_\_\_\_\_ ani, cu posibilitatea prelungirii, în cazul construcțiilor existente în incinta C.A.S.M., care la data prezentei hotărâri nu sunt concesionate, dar care au convenție de folosire a terenului la data de 31.12.2021.

**Art. 3.** Se aprobă redevența pentru concesionara directă a terenurilor ocupate cu construcții în incinta C.A.S.M. din Târgu Mureș, str. Plutelor nr. 2, după cum urmează:

1. pentru activități de comerț și alimentație publică - 27,00 euro/mp/an (echivalent lei);
2. pentru servicii culturale, sportive și de agrement - 7,60 euro/mp/an (echivalent lei);
3. căsuțe de vacanță/odihnă - 6,50 euro/mp/an (echivalent lei)

**Art. 4.** Concesionarea directă a terenurilor de la art. 2 se face la cerere și se supune aprobării Consiliului Local al Municipiului Târgu Mureș.

**Art. 5.** Orice dispoziție contrară prezentei se abrogă.

**Art. 6.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Administrația Complexului de Agrement și Sport «Mureşul», Direcția Economică, Direcția Juridică, Contencios Administrativ și Administrație Publică Locală şi Direcţia Arhitect șef.

**Art. 7.** În conformitate cu prevederile art.252 alin 1 lit.c, ale art. 255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 8.** Prezenta hotărâre se comunică:

* Administrației Complexului de Agrement și Sport «Mureşul»;
* Direcţiei Economice;
* Direcției Juridică, Contencios Administrativ și Administrație Publică Locală;
* Direcției Arhitect șef.

**Viză de legalitate,**

**Secretar General al Municipiului Târgu Mureș**

**Bâtă Anca Voichița**